## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

43. schôdza

Číslo: CRD-1879/2020

169

**U z n e s e n i e**

**Ústavnoprávneho výboru Národnej rady Slovenskej republiky**

**z 13. novembra 2020**

k vládnemu návrhu zákona, ktorým sa mení a dopĺňa zákon č. 530/2011 Z. z. **o spotrebnej dani z alkoholických nápojov** v znení neskorších predpisov a ktorým sa mení zákon č. 467/2002 Z. z. o výrobe a uvádzaní liehu na trh v znení neskorších predpisov (tlač 257)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa mení zákon č. 467/2002 Z. z. o výrobe a uvádzaní liehu na trh v znení neskorších predpisov (tlač 257);

**B. o d p o r ú č a**

Národnej rade Slovenskej republiky

vládny návrh zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa mení zákon č. 467/2002 Z. z. o výrobe a uvádzaní liehu na trh v znení neskorších predpisov (tlač 257) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

predsedu výboru

predložiť stanovisko výboru k uvedenému vládnemu návrhu zákona predsedovi gestorského Výboru Národnej rady Slovenskej republiky pre financie a rozpočet.

Alojz Baránik

podpredseda výboru

overovatelia výboru:

Ondrej Dostál

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 169**

**z 13. novembra 2020**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov a ktorým sa mení zákon č. 467/2002 Z. z. o výrobe a uvádzaní liehu na trh v znení neskorších predpisov (tlač 257)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **K čl. I, 14. bodu**

V čl. I, 14. bode, § 9 ods. 17 sa slová „za prítomnosti užívateľského podniku“ nahrádzajú slovami „za prítomnosti prevádzkovateľa užívateľského podniku“ a slová „v prítomnosti colného úradu a užívateľského podniku“ sa nahrádzajú slovami „v prítomnosti zamestnanca colného úradu a prevádzkovateľa užívateľského podniku“.

Pozmeňujúci návrh pojmovo precizuje citované ustanovenie konkretizáciou povinných subjektov resp. ich zástupcov v zmysle ustálenej praxe.

1. **K čl. I, 55. bodu**

V čl. I, 55. bode, § 27 ods. 3 poslednej vete sa za slovo „sprevádzať“ vkladajú slová „písomný dokument obsahujúci“.

Pozmeňujúci návrh terminologicky zosúlaďuje navrhované znenie so znením napr. § 17 ods. 5, § 18 ods. 3 a § 24 ods. 2 platného znenia zákona.

1. **K čl. I, 55. bodu**

V čl. I, 55. bode, § 27 ods. 4 prvej vete sa za slovo „zrušiť“ vkladajú slová „prostredníctvom elektronického systému36)“.

Pozmeňujúci návrh legislatívno-technickej povahy, ktorým sa navrhovaný právny text zosúlaďuje s čl. 20 ods. 6 smernice 2020/262/EÚ *(„Odosielateľ môže prostredníctvom počítačového systému zrušiť elektronický administratívny dokument, kým sa preprava nezačala podľa článku 19 ods. 1.“*).

1. **K čl. I, 88. bodu**

V čl. I, 88. bode sa za slová „ods. 3“ vkladajú slová „úvodnej vete“.

Pozmeňujúci návrh legislatívno-technickej povahy spresňuje miesto, kde sa má navrhovaná zmena vykonať.

1. **K čl. I, 106. bodu**

V čl. I, 106. bode, § 66 ods. 2 sa za slovo „výroby“ (dvakrát) vkladá slovo „piva“ (dvakrát).

Pozmeňujúci návrh terminologicky precizuje navrhované znenie.

1. **K čl. II, 17. bodu**

V čl. II, 17. bode, § 13 ods. 1 písm. b) sa za slovo „vyžiadať“ vkladá slovo „si“.

Pozmeňujúci návrh gramatickej povahy.

1. **K čl. II, nový bod**

V čl. II sa za bod 5 vkladá nový bod 6, ktorý znie:

„6. V § 3 ods. 6 sa slová „odseku 12“ nahrádzajú slovami „odseku 11“.“.

Doterajšie body 6 až 19 sa primerane prečíslujú.

Pozmeňujúci návrh doplnením novelizačného bodu koriguje nesprávny vnútorný odkaz v súvislosti s vypustením § 3 ods. 8 (čl. II, 6. bod návrhu zákona).